CELEX: 32011D0506
Language: et
Date: 2011-08-16 00:00:00
Title: 2011/506/EL: Komisjoni rakendusotsus, 16. august 2011 , millega muudetakse otsust 2005/240/EÜ Poolas kasutatavate searümpade liigitusmeetodite kinnitamise kohta (teatavaks tehtud numbri K(2011) 5745 all)

17.8.2011   
            
            
               ET
            
            
               Euroopa Liidu Teataja
            
            
               L 209/43
            
         KOMISJONI RAKENDUSOTSUS,
   16. august 2011,
   millega muudetakse otsust 2005/240/EÜ Poolas kasutatavate searümpade liigitusmeetodite kinnitamise kohta
   (teatavaks tehtud numbri K(2011) 5745 all)
   (Ainult poolakeelne tekst on autentne)
   (2011/506/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 43 punkti m koostoimes artikliga 4,
   ning arvestades järgmist:
   
               (1)
            
            
               Komisjoni otsusega 2005/240/EÜ (2) lubati Poolas kasutada searümpade liigitamiseks nelja meetodit.
            
         
               (2)
            
            
               Poola on teatanud, et alates otsuse 2005/240/EÜ vastvõtmisest on Poolas oluliselt paranenud nuumikute tapaväärtus. Seetõttu on vaja ajakohastada liigitusmeetodite valemid, mida pärast nende heakskiitmist on kasutatud peaaegu kuus aastat, ning töötada välja ja võtta kasutusele ajakohastatud liigitusmeetodid, pidades silmas suurenenud konkurentsi ja odavamate liigitusmeetodite kehtestamise vajadust.
            
         
               (3)
            
            
               Poola on taotlenud komisjonilt luba asendada searümpade liigitusmeetodites „CAPTEUR GRAS/MAIGRE — SYDEL (CGM)”, „ULTRA-FOM 300”, „FULLY AUTOMATIC ULTRASONIC CARCASE GRADING (AUTOFOM)” ja „IM-03” kasutatavad valemid ning kinnitada neli uut searümpade liigitusmeetodit oma territooriumil ja on esitanud proovidissekteerimise üksikasjaliku kirjelduse, märkides põhimõtted, millel see meetod põhineb, selle proovidissekteerimise tulemused ning tailihasisalduse mõõtmiseks kasutatavad võrrandid komisjoni 10. detsembri 2008. aasta määruse (EÜ) nr 1249/2008 (milles sätestatakse ühenduse looma-, sea- ja lambarümpade klassifitseerimisskaalade ning kõnealuste klassifitseerimisskaalade kohastest hindadest teatamise üksikasjalikud rakenduseeskirjad) (3) artikli 23 lõikega 4 ette nähtud protokollis.
            
         
               (4)
            
            
               Kõnealuse taotluse läbivaatamisel on selgunud, et asjaomaste liigitusmeetodite kinnitamise tingimused on täidetud. Seepärast tuleks lubada Poolas neid liigitusmeetodeid kasutada.
            
         
               (5)
            
            
               Otsust 2005/240/EÜ tuleks seetõttu vastavalt muuta.
            
         
               (6)
            
            
               Seadet või liigitusmeetodit ei tohi muuta, kui see ei ole selgesõnaliselt lubatud komisjoni otsusega.
            
         
               (7)
            
            
               Käesoleva otsusega ettenähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄEOLEVA OTSUSE:
   Artikkel 1
   Otsust 2005/240/EÜ muudetakse järgmiselt.
   
               1)
            
            
               Artikkel 1 asendatakse järgmisega:
               „Artikkel 1
               Poolas lubatakse searümpade liigitamiseks vastavalt nõukogu määruse (EÜ) nr 1234/2007 (4) V lisa punkti B.IV alapunktile 1 kasutada järgmisi meetodeid:
               
                           a)
                        
                        
                           seade Capteur Gras/Maigre – Sydel (CGM) ja sellega seotud hindamismeetodid, mille üksikasjad on esitatud lisa 1. osas;
                        
                     
                           b)
                        
                        
                           seade Ultra FOM 300 ja sellega seotud hindamismeetodid, mille üksikasjad on esitatud lisa 2. osas;
                        
                     
                           c)
                        
                        
                           seade Fully automatic ultrasonic carcass grading (Autofom) ja sellega seotud hindamismeetodid, mille üksikasjad on esitatud lisa 3. osas;
                        
                     
                           d)
                        
                        
                           seade IM-03 ja sellega seotud hindamismeetodid, mille üksikasjad on esitatud lisa 4. osas;
                        
                     
                           e)
                        
                        
                           seade Autofom III ja sellega seotud hindamismeetodid, mille üksikasjad on esitatud lisa 5. osas;
                        
                     
                           f)
                        
                        
                           seade CSB Image-Meater (CSB) ja sellega seotud hindamismeetodid, mille üksikasjad on esitatud lisa 6. osas.
                        
                     
                           g)
                        
                        
                           seade Fat-O-Meater II (FOM II) ja sellega seotud hindamismeetodid, mille üksikasjad on esitatud lisa 7. osas.
                        
                     
                           h)
                        
                        
                           käsitsimeetod (ZP) ja sellega seotud hindamismeetodid, mille üksikasjad on esitatud lisa 8. osas.
                        
                     Esimese lõigu punktis b osutatud seadme Ultra-Fom 300 puhul on ette nähtud, et pärast mõõtmistoimingu lõppu peab olema võimalik rümbal tõendada, et seade mõõtis mõõdikutele F1 ja F2 vastavaid väärtusi lisa 2. osa punktiga 3 ettenähtud kohas. Mõõtmiskoha vastav märkimine peab toimuma üheaegselt mõõtmisega.
               Esimese lõigu punktis h osutatud käsitsimeetodit ZP lubatakse kasutada üksnes sellistes tapamajades, mille tapmisliini töötlemisvõimsus on kuni 40 siga tunnis.
            
         
               2)
            
            
               Lisa asendatakse käesoleva otsuse lisas esitatud tekstiga.
            
         Artikkel 2
   Käesolevat otsust kohaldatakse alates 12. detsembrist 2011.
   Artikkel 3
   Käesolev otsus on adresseeritud Poola Vabariigile.
   
      Brüssel, 16. august 2011
      
         
            Komisjoni nimel
         
         
            komisjoni liige
         
         Dacian CIOLOŞ
      
   
   
      (1)  ELT L 299, 16.11.2007, lk 1.
   
      (2)  ELT L 74, 19.3.2005, lk 62.
   
      (3)  ELT L 337, 16.12.2008, lk 3.
   
      (4)  ELT L 299, 16.11.2007, lk 1.”
   
      LISA
      
         
            „LISA
            
               SEARÜMPADE LIIGITUSMEETODID POOLAS
            
            
               1. osa
            
            CAPTEUR GRAS/MAIGRE – SYDEL (CGM)
            
                        1.
                     
                     
                        Käesoleva osaga ettenähtud eeskirju kohaldatakse siis, kui searümpade liigitamiseks kasutatakse seadet Capteur Gras/Maigre – Sydel (CGM).
                     
                  
                        2.
                     
                     
                        Seade on varustatud 8 mm läbimõõduga kõrgendatud täpsusega Sydeli sondiga, Honeywelli infrapunadioodiga ja kahe Honeywelli valgussensoriga. Mõõtmisvahemik on 0–105 mm. Mõõtmistulemused teisendatakse hinnanguliseks tailihasisalduseks seadme CGM abil.
                     
                  
                        3.
                     
                     
                        Rümba tailihasisaldus arvutatakse järgmise valemiga:
                        Ŷ = 59,42 + 0,1322 × M2 – 0,6275 × F2
                        
                        kus:
                        
                                    Ŷ
                                 
                                 
                                    =
                                 
                                 
                                    rümba hinnanguline tailihasisaldus protsentides;
                                 
                              
                                    M2
                                    
                                 
                                 
                                    =
                                 
                                 
                                    seljalihase paksus millimeetrites, mõõdetuna kolmanda ja neljanda viimase roide vahelt 6 cm kaugusel rümba keskjoonest, paralleelselt rümba poolitusjoonega,
                                 
                              
                                    F2
                                    
                                 
                                 
                                    =
                                 
                                 
                                    seljapeki (sealhulgas kamara) paksus millimeetrites, mõõdetuna samal ajal, samas kohas ja samal viisil kui M2.
                                 
                              Valem kehtib 60–120 kilogrammi kaaluvate rümpade puhul.
                     
                  
               2. osa
            
            ULTRA FOM 300
            
                        1.
                     
                     
                        Käesoleva osaga ettenähtud eeskirju kohaldatakse siis, kui searümpade liigitamiseks kasutatakse seadet Ultra FOM 300.
                     
                  
                        2.
                     
                     
                        Seade on varustatud ultrahelimuundiga (U-Systems), mis töötab sagedusel 3,5 MHz. Mõõtmistulemused teisendatakse hinnanguliseks tailihasisalduseks seadme Ultra FOM abil.
                     
                  
                        3.
                     
                     
                        Rümba tailihasisaldus arvutatakse järgmise valemiga:
                        Ŷ = 54,48 + 0,1272 × M1 – 0,3090 × F1 + 0,0828 × M2 – 0,2802 × F2
                        
                        kus:
                        
                                    Ŷ
                                 
                                 
                                    =
                                 
                                 
                                    rümba hinnanguline tailihasisaldus protsentides;
                                 
                              
                                    M1
                                    
                                 
                                 
                                    =
                                 
                                 
                                    seljalihase paksus millimeetrites, mõõdetuna viimase roide kohalt, 7 cm kaugusel rümba keskjoonest, ristsuunaliselt lihasega;
                                 
                              
                                    M2
                                    
                                 
                                 
                                    =
                                 
                                 
                                    seljalihase paksus millimeetrites, mõõdetuna kolmanda ja neljanda viimase roide kohalt, 7 cm kaugusel rümba keskjoonest, ristsuunaliselt lihasega;
                                 
                              
                                    F1
                                    
                                 
                                 
                                    =
                                 
                                 
                                    seljapeki (sealhulgas kamar) paksus millimeetrites, mõõdetuna samal ajal, samas kohas ja samal viisil kui M1.
                                 
                              
                                    F2
                                    
                                 
                                 
                                    =
                                 
                                 
                                    seljapeki (sealhulgas kamar) paksus millimeetrites, mõõdetuna samal ajal, samas kohas ja samal viisil kui M2.
                                 
                              Valem kehtib 60–120 kilogrammi kaaluvate rümpade puhul.
                     
                  
               3. osa
            
            FULLY AUTOMATIC ULTRASONIC CARCASSE GRADING (AUTOFOM)
            
                        1.
                     
                     
                        Käesoleva osaga ettenähtud eeskirju kohaldatakse siis, kui searümpade liigitamiseks kasutatakse seadet Autofom (Fully automatic ultrasonic carcass grading).
                     
                  
                        2.
                     
                     
                        Seade on varustatud 16 ultrahelianduriga (GE Inspection Technologies), mis töötavad sagedusel 2 MHz. Ultrahelimõõtmistega saadakse seljapeki paksuse ja lihase paksuse näitajad. Mõõtmiste tulemused teisendatakse hinnanguliseks tailihasisalduseks arvuti abil.
                     
                  
                        3.
                     
                     
                        Rümba tailihasisaldus arvutatakse järgmise valemiga:
                        Ŷ = 62,9442 + (AF1_IP005 × – 0,018154) + (AF1_IP006 × – 0,027186) + (AF1_IP008 × – 0,047431) + (AF1_IP022 × – 0,011910) + (AF1_IP023 × – 0,071926) + (AF1_IP024 × 0,005814) + (AF1_IP034 × 0,029288) + (AF1_IP036 × 0,005096) + (AF1_IP038 × 0,010231) + (AF1_IP039 × 0,012659) + (AF1_IP041 × 0,022470) + (AF1_IP047 × – 0,007939) + (AF1_IP049 × – 0,075061) + (AF1_IP050 × – 0,028977) + (AF1_IP052 × – 0,091722) + (AF1_IP055 × – 0,060411) + (AF1_IP058 × – 0,098989) + (AF1_IP060 × – 0,064891) + (AF1_IP061 × – 0,065688) + (AF1_IP063 × – 0,064035) + (AF1_IP074 × – 0,078333) + (AF1_IP078 × – 0,078486) + (AF1_IP079 × – 0,035330) + (AF1_IP081 × – 0,048421) + (AF1_IP091 × – 0,107559) + (AF1_IP094 × 0,008816) + (AF1_IP096 × 0,000797) + (AF1_IP098 × 0,014608) + (AF1_IP103 × 0,007774) + (AF1_IP104 × 0,008251) + (AF1_IP122 × 0,012957)
                        kus:
                        
                                     
                                 
                                 
                                    Ŷ = rümba hinnanguline tailihasisaldus protsentides.
                                 
                              
                                     
                                 
                                 
                                    AF1_IP005, AF1_IP006, AF1_IP008 … AF1_IP122 on seadmega Autofom mõõdetavad muutujad.
                                 
                              
                  
                        4.
                     
                     
                        Mõõtepunkte ja vastavat statistilist meetodit on kirjeldatud määruse (EÜ) nr 1249/2008 (1) artikli 23 lõike 4 kohaselt Poola poolt komisjonile esitatud protokolli II osas.
                        Käesolev valem kehtib 60–120 kg kaaluvate rümpade puhul.
                     
                  
               4. osa
            
            IM-03
            
                        1.
                     
                     
                        Käesoleva osaga ettenähtud eeskirju kohaldatakse siis, kui searümpade liigitamiseks kasutatakse seadet IM-03.
                     
                  
                        2.
                     
                     
                        Seade on varustatud nõel-optilise sondiga (single line scanner SLS01), mille diameeter on 7 millimeetrit. Sond koosneb kontaktskannerite reast (CIS) ning rohelistest valgusdioodidest. Mõõtmisvahemik on 0–132 mm.
                     
                  
                        3.
                     
                     
                        Rümba tailihasisaldus arvutatakse järgmise valemiga:
                        Ŷ = 60,55 + 0,1142 × M2 – 0,6292 × F2
                        
                        kus:
                        
                                    Ŷ
                                 
                                 
                                    =
                                 
                                 
                                    rümba hinnanguline tailihasisaldus protsentides;
                                 
                              
                                    M2
                                    
                                 
                                 
                                    =
                                 
                                 
                                    seljalihase paksus millimeetrites mõõdetuna kolmanda ja neljanda viimase roide vahelt 6 cm kaugusel rümba keskjoonest, paralleelselt rümba poolitusjoonega;
                                 
                              
                                    F2
                                    
                                 
                                 
                                    =
                                 
                                 
                                    seljapeki (sealhulgas kamara) paksus millimeetrites, mõõdetuna samal ajal, samas kohas ja samal viisil kui M2.
                                 
                              Valem kehtib 60–120 kilogrammi kaaluvate rümpade puhul.
                     
                  
               5. osa
            
            AUTOFOM III
            
                        1.
                     
                     
                        Käesoleva osaga ettenähtud eeskirju kohaldatakse siis, kui searümpade liigitamiseks kasutatakse seadet Autofom III.
                     
                  
                        2.
                     
                     
                        Seade on varustatud 16 ultrahelianduriga (Carometec A/S), mis töötavad sagedusel 2 MHz ja mille vaheline mõõteulatus on 25 mm. Ultrahelimõõtmistega saadakse seljapeki ja lihase paksus ning nendega seotud näitajad. Mõõtmistulemused teisendatakse arvuti abil hinnanguliseks tailihasisalduseks (protsentides).
                     
                  
                        3.
                     
                     
                        Rümpade tailihasisaldus arvutatakse 10 muutuja alusel järgmise valemiga:
                        Ŷ = 73,8876 + (AF3_R2P1 × –1,036616) + (AF3_R2P3 × – 0,180173) + (AF3_R2P13 × – 0,144679) + (AF3_R2P15 × – 0,221519) + (AF3_R3P5 × 0,136061) + (AF3_R4P4 × 0,249888) + (AF3_R4P5 × 0,330109) + (AF3_R4P6 × 0,184696) + (AF3_R4P8 × – 0,112875) + (AF3_R4P9 × – 0,113663)
                        kus:
                        
                                     
                                 
                                 
                                    Ŷ = rümba hinnanguline tailihasisaldus protsentides.
                                 
                              
                                     
                                 
                                 
                                    R2P1, R2P3, R2P13 … R4P9 on seadmega Autofom III mõõdetavad muutujad.
                                 
                              
                  
                        4.
                     
                     
                        Mõõtepunkte on kirjeldatud määruse (EÜ) nr 1249/2008 artikli 23 lõike 4 kohaselt Poola poolt komisjonile esitatud protokolli II osas.
                        Käesolev valem kehtib 60–120 kg kaaluvate rümpade puhul.
                     
                  
               6. osa
            
            CSB IMAGE-MEATER (CSB)
            
                        1.
                     
                     
                        Käesoleva osaga ettenähtud eeskirju kohaldatakse siis, kui searümpade liigitamiseks kasutatakse seadet CSB Image-Meater.
                     
                  
                        2.
                     
                     
                        Seade CSB Image-Meater koosneb videokaamerast ja arvutist, mis on varustatud pildianalüüsi kaardiga, ekraaniga, printeriga, juhtmehhanismiga, mõõtemehhanismiga ja liidestega. Seadme Image-Meater kõik viis muutujat mõõdetakse rümba tagaosa reietüki poolitusjoonel (keskse tuharalihase musculus gluteus medius ümber).
                        Mõõtmistulemused teisendatakse arvuti abil hinnanguliseks tailihasisalduseks (protsentides).
                     
                  
                        3.
                     
                     
                        Rümba tailihasisaldus arvutatakse järgmise valemiga:
                        Ŷ = 54,0770376148 – (0,4460170496 × MS) + (0,1046346719 × MF) – (0,0575429366 × VaF) + (0,2303135777 × VcF) – (0,1637971133 × VdF)
                        kus:
                        
                                     
                                 
                                 
                                    Ŷ = rümba hinnanguline tailihasisaldus protsentides.
                                 
                              
                                     
                                 
                                 
                                    MS – peki keskmine paksus millimeetrites keskse tuharalihase (musculus gluteus medius) kohal,
                                 
                              
                                     
                                 
                                 
                                    MF – lihase keskmine paksus millimeetrites nimmelihase (musculus lumbar) ja keskse tuharalihase (musculus gluteus medius) kohal,
                                 
                              
                                     
                                 
                                 
                                    VaF, VcF, VdF – lihase keskmine paksus millimeetrites mõõdetuna valitud kolme nimmelüli kohal kolju pool.
                                 
                              
                  
                        4.
                     
                     
                        Mõõtepunkte on kirjeldatud määruse (EÜ) nr 1249/2008 artikli 23 lõike 4 kohaselt Poola poolt komisjonile esitatud protokolli II osas.
                        Käesolev valem kehtib 60–120 kg kaaluvate rümpade puhul.
                     
                  
               7. osa
            
            FAT-O-MEATER II (FOM II)
            
                        1.
                     
                     
                        Käesoleva osaga ettenähtud eeskirju kohaldatakse siis, kui searümpade liigitamiseks kasutatakse seadet Fat-O-Meater II.
                     
                  
                        2.
                     
                     
                        Seade on mõõtesüsteemi Fat-O-Meater uus versioon. Seadmes FOM II on optiline noaga sond, sügavuse mõõtmise seadis (mõõtesügavus 125 mm) ning andmete kogumise ja analüüsimise paneel – Carometec 15tollise puutetundliku ekraaniga arvuti (Ingress Protection IP69K).
                        Kogu asjakohane andmete kogumine ja analüüsimine toimub FOM II püstoli sees. Terminal on seadme FOM II osa ning on sellesse täielikult integreeritud.
                        Mõõtmistulemused teisendatakse hinnanguliseks tailihasisalduseks arvuti abil.
                     
                  
                        3.
                     
                     
                        Rümba tailihasisaldus arvutatakse järgmise valemiga:
                        Ŷ = 59,75 + 0,1533 × M2 – 0,6342 × F2
                        
                        kus:
                        
                                    Ŷ
                                 
                                 
                                    =
                                 
                                 
                                    rümba hinnanguline tailihasisaldus protsentides;
                                 
                              
                                    M2
                                    
                                 
                                 
                                    =
                                 
                                 
                                    seljalihase paksus millimeetrites, mõõdetuna kolmanda ja neljanda viimase ribi vahelt, 7 cm kaugusel rümba keskjoonest, mõõdetuna ristsuunaliselt lihasega;
                                 
                              
                                    F2
                                    
                                 
                                 
                                    =
                                 
                                 
                                    seljapeki (sealhulgas kamar) paksus millimeetrites, mõõdetuna samal ajal, samas kohas ja samal viisil kui M2.
                                 
                              Valem kehtib 60–120 kilogrammi kaaluvate rümpade puhul.
                     
                  
               8. osa
            
            KÄSITSIMEETOD (ZP)
            
                        1.
                     
                     
                        Käesoleva osaga ettenähtud eeskirju kohaldatakse siis, kui searümpade liigitamiseks kasutatakse käsitsimeetodit (ZP).
                     
                  
                        2.
                     
                     
                        Meetodi puhul kasutatakse väikest joonlauda ja hindamise aluseks on prognoosivalem. Meetod põhineb peki ja lihase paksuse käsitsi mõõtmisel poolitatud rümba keskjoonel.
                     
                  
                        3.
                     
                     
                        Rümba tailihasisaldus arvutatakse järgmise valemiga:
                        Ŷ = 52,61 – 0,6148 × F + 0,1842 × M
                        kus:
                        
                                    Ŷ
                                 
                                 
                                    =
                                 
                                 
                                    rümba hinnanguline tailihasisaldus protsentides;
                                 
                              
                                    F
                                 
                                 
                                    =
                                 
                                 
                                    keskset tuharalihast (musculus glutaeus medius) katva nähtava peki vähim paksus poolitatud rümba keskjoonel millimeetrites,
                                 
                              
                                    M
                                 
                                 
                                    =
                                 
                                 
                                    nimmelihase (musculus lumbar) nähtav paksus poolitatud rümba keskjoonel millimeetrites mõõdetuna lühimat ühendusjoont pidi keskse tuharalihase (musculus glutaeus medius) eesmise (koljupoolse) otsa ja selgrookanali ülemise (selgmise) seina vahel.
                                 
                              Valem kehtib 60–120 kilogrammi kaaluvate rümpade puhul.
                     
                  
      
      
         (1)  ELT L 337, 16.12.2008, lk 3.”